**Richard «The Iceman» Kuklinski** (født 11. april 1935 i Jersey City i New Jersey, USA, død 5. mars 2006 i Trenton) var en amerikansk massemorder og påstått leiemorder for mafiaen. Etter hans død har det blitt reist stadig større tvil om hvorvidt han faktisk hadde begått alle drapene han selv oppga å ha stått bak, spesielt med tanke på at ingen fra mafiaen selv har bekreftet dette. Det er økende enighet om at mye som ble nevnt om Kuklinski på 1990- og 2000-tallet i stor grad ble diktet opp av ham selv, fordi han ønsket oppmerksomhet, å etterlate seg et ettermæle og å tjene penger til familien gjennom salg av fabrikerte historier. 

Kuklinski vokste opp i fattige kår i New Jersey. Faren hans var alkoholiker, og mishandlet ham med jevne mellomrom. Han hadde en eldre bror som i følge Richard Kuklinski selv ble slått ihjel av faren da Richard var fem år. Også moren skal ha prylt barna med jevne mellomrom. 

Kuklinski ble arrestert i 1986 og dømt til livsvarig fengsel i 1988.

Kuklinski påstod å ha drept 200 personer, men det er aldri blitt bevist at han drepte mer enn fem. Motivet skal ha vært penger, og Kuklinski slo seg i 1984 personlig konkurs med mye gjeld. Gravejournalister, etterforskere m.m. er i økende grad enig om at Kuklinskis rolle i mafiaen for det meste bare var skryt. Spesialagenten Dominick Polifrone, setter antallet drepte til maksimalt 15. Dette støttes opp av at flere av drapene han hevdet å begå på bestilling, beviselig ble begått av andre. Han døde i fengsel i 2006, 70 år gammel. Det hersker en del usikkerhet og spekulasjoner rundt hans død, siden han skulle vitne mot den fengslede Sammy Gravano som var «underboss» i den kriminelle Gambino-familien. Få dager etter hans død henla myndighetene drappssaken mot Gravano. Sammy «The Bull» Gravano har allikevel benektet all kjennskap til Kuklinski, og Kuklinski hadde slitt med hjerte- og lungeproblemer i flere måneder før sin død.

Richard Kuklinski var en eldre bror av den draps- og voldtektsdømte Joseph M. Kuklinski. Richard Kuklinski var gift med Barbara Kulinski og hadde tre barn med henne.

I løpet av sine siste år lot han seg intervjue av psykologer, forfattere og kriminologer, noe som blant annet resulterte i dokumentarfilmen *Møte med en massemorder*, produsert av HBO. Dokumentaren ble sendt flere ganger på TVNorge fra 2005 til 2007. Senere har det blitt reist stor tvil om hvorvidt denne dokumentaren gjengir de korrekte faktaene om Kuklinski. I 2006 ga en pensjonert statsadvokat i USA ut en bok der han kategorisk avviste påstandene om at Kuklinski blant annet hadde stått bak 200 drap.

Referanser
----------

1. 1 2   Autorités BnF, BNF-ID 15953917c[Hentet fra Wikidata]
2. 1 2   Find a Grave, oppført som Richard Leonard Kuklinski, Find a Grave 13709759, besøkt 9. oktober 2017[Hentet fra Wikidata]
3. 1 2   www.biography.com[Hentet fra Wikidata]
4. ↑   www.nytimes.com[Hentet fra Wikidata]
5. ↑   www.crimemuseum.org[Hentet fra Wikidata]
6. ↑  «Was "The Iceman" based on a true story? What happened to Richard Kuklinski? | A former mobsters POV». Besøkt 13. mai 2023.
7. ↑  «Jersey man charged in 5 murders linked with fake business deals». *The New York Times* **(engelsk)**. 18. desember 1986. ISSN 0362-4331. Besøkt 13. mai 2023.
8. ↑  August, Betsy (9. desember 1986). «Family rallies around Dumont murder suspect». *The Record*. s. A-20. «State documents show that Richard Kuklinski filed for personal bankrupcy on June 16. 1984, listing debts of $160,697.46...»
9. ↑  Ponti, Crystal. «'The Iceman': An Undercover Agent Reflects on Taking Down Notorious Hitman Richard Kuklinski». *A&E* **(engelsk)**. Besøkt 13. mai 2023.
10. ↑  «Former FBI agent says Hoffa claim is hoax - UPI.com». *UPI* **(engelsk)**. Besøkt 13. mai 2023.
11. ↑  «Sammy The Bull Talks Podcast W/ Michael Franzese, say's "Ice Man" was a joke». Besøkt 13. mai 2023.
12. ↑  «'Ice Man' Book ridiculed as more fiction than fact». *Newspapers.com*. Besøkt 13. mai 2023.

Eksterne lenker
---------------

* Up Close and Personal with a Killer (Intervju, engelsk)

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |